AlexejDobrolubov/national_council_slovak_2010 huggingface dataset:
90. schôdza NR SR - 15.deň - A. dopoludnia
Dátum: 2023-05-25
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

175. No tak nehnevajte sa, ale aj predstavitelia SME RODINA, ktorí tu sedia, verím, že sú slušní, musia uznať, že toto, čo, čo teraz predviedol podpredseda parlamentu, bolo cez čiaru. Riadne cez čiaru. My sa tu bavíme fakticky o zákonoch, a on príde a arogantne hovorí, že zákony prejdú len vtedy, keď nejaký poslanec sa k nim nebude vyjadrovať? To kam sme sa takto dostali?! Veď rokujeme o zákonoch a ja som len uviedol na pravú mieru, že poslanec Pročko vystupoval dnes určite len v rámci rozpravy a faktických poznámok vecne k zákonu a bol krivo obvinený, že narúša rokovanie Národnej rady. Priatelia, ale, ale toto bolo ešte povýšenie toho všetkého, čo sa tu stalo. Veď nemôžme podmieňovať prijímanie zákonov tým, že či nejaký poslanec sa k nim vyjadrí, rokuje o nich, alebo nie. Opätovne žiadam pána podpredsedu Národnej rady Pčolinského, ľudsky, Peter, aby si sa ospravedlnil, a poďme z tejto cesty dolu a poďme normálne rokovať. My chceme mať priateľské vzťahy, chceme normálne rokovať, ale nemôžeme si takto zakazovať vystupovať v rozprave a podmieňovať schvaľovanie zákonov týmto, už sa opakujeme. Ďakujem pekne. Verím, že to urovnáme a že, že sa to nebude hrotiť.
90. schôdza NR SR - 14.deň - B. popoludní
Dátum: 2023-05-24
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

8. Ďakujem pekne, ďakujem pekne, pán predsedajúci, za to, že ste mi vyhoveli, pretože snažil som sa to stlačiť, ale nereagovalo to hneď. Marián, k tomu, čo si hovoril. Ty si vystúpil a hovoril si k súčasnému premiérovi a k súčasnému ministrovi financií v superlatívoch. Si povedal, že to sú výborní ekonómovia. Hovoril si o tom, ako, akí oni sú, čo sa týka odbornosti, zdatní. Dobre, v poriadku, ja to nepopieram, ale nikde v tvojej rozprave som nepočul kritiku za to, že stvorili alebo sú tvorcami zákona, ktorý je zlý. Aj ty si povedal sám, že, ja som si to poznačil, je to nereálne, nerealistické, aby sme mali vyrovnaný rozpočet, aby sme teraz niekde škrtli 6,5 % deficitu. Alebo hovoríme o koľkých miliardách? Piatich, šiestich, siedmich, ôsmich? Že to je nerealistické. Tak hneď v tej vete si mal povedať alebo mal si dodať, chlapci, pán premiér, pán minister financií, sorry, že teraz to tak poviem, pripravili ste ten zákon na prd, treba to opraviť, pripravili ste to zle. Ale ty ich budeš, ty si kritizoval predtým ministra financií, keď bol Igor Matovič ministrom financií, ale teraz žiadna kritika. Všetko je v poriadku, ale oni dvaja sú tvorcami toho zákona. Tak kde sa stratila, Marián, tá objektívnosť? Poviem rovno, že to pripravili zle. Ďakujem.
90. schôdza NR SR - 13.deň - B. popoludní
Dátum: 2023-05-23
Poslanec: Šefčík, Marek (OĽANO)
Druh vystúpenia: Vystúpenie

112. Pán podpredseda Národnej rady, ďakujem za slovo. Vážené panie poslankyne, vážení páni poslanci, vážení prítomní, v súlade s § 80 ods. 1 zákona o rokovacom poriadku som bol určený za spravodajcu k návrhu uvedeného zákona, je to tlač 1624. Návrh spĺňa s formálnoprávnej stránky náležitosti uvedené v rokovacom poriadku a v legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre ľudské práva a národnostné menšiny a napokon Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, nech sa páči, otvorte všeobecnú rozpravu, ja som skončil.
90. schôdza NR SR - 13.deň - A. dopoludnia
Dátum: 2023-05-23
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

80. Ďakujem pekne za slovo. No tak nielen v piatok, ale aj dnes sa tu prezentuje SaS-ka tým, že sa hlásia všetci do rozpravy, hlásia sa s faktickými poznámkami. Množstvo, množstvo faktických poznámok, vystupujú rad radom v rozprave, nemajú to zosúladené u seba doma. Tomáš Lehotský, ty si hovoril, že nerozumieš, prečo by sa nemali vyjadrovať muži k tejto téme. Pred tebou hovoril tvoj kolega, Tomáš, Cmorej a ten hovoril, že muži sa nemajú čo starať do tri bodky. Potom to začal rozoberať, nevedel ani, čo v tom zákone je, myslel si, že sa 48 hodín naťahuje tá doba, ona ostáva taká, aká je teraz. Tomáš, proste vy, o nič iné vecne vám nejde, len blokovať to. Blokovať to nasilu, ukázať, ukázať, ja neviem, ani čo Slovensku, smejete sa tu, ironizujete. Pán Benčík povie, že, že treba fakty a nie emócie a v tej istej faktickej poznámke začne čítať príbeh, kde sa hovorí, viete, ako to je, nechať dieťa a tak ďalej, a tak ďalej. Takže, Tomáš, tie vaše vystúpenia, ty si povedal, že pôjdeš ešte aj do ústnej rozpravy, no nech sa páči, ale nejde vám o vec, vám ide o blokovanie parlamentu kvôli tomu, aby sa, sme sa nedostali k hlasovaniu o tomto zákone. Veď vyjadrite názor hlasovaním. Povedané už bolo snáď všetko. V piatky nechodievate do roboty, ste tu dvaja, traja, ja chodievam stále v tie pia... (Prerušenie vystúpenia časomerom.)
90. schôdza NR SR - 12.deň - A. dopoludnia
Dátum: 2023-05-19
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

211. Ďakujem pekne za slovo. Pani kolegyňa, vy ste v svojej rozprave porovnali znižovanie daní pre tých, ktorí si zabezpečujú vlastné bývanie s tým, aké dane platí Slovnaft. Akože neporovnávajme neporovnateľné. Slovnaft je gigant, ktorému my sme nezvýšili dane z toho zisku, ktorý má bežne. My sme chceli zvýšiť dane Slovnaftu, aj zvýšili sme potom napriek tomu, že ste s tým nesúhlasili, len z toho, čo získal vlastne z predaja a zo spracovania ruskej ropy. Čiže zo zisku z vojny. No takže poprosil by som, aby ste toto neporovnávali. A čo sa týka konkrétne toho zákona, ktorý prerokuvávame, ja som neveril, že bude mať takú, takú pozornosť tu v pléne a myslel som si, že ho prejdeme skutočne v prvom čítaní rýchlejšie, tak ako sme prebehli ostatné zákony, ale zrazu sa z nejakého záhadného dôvodu sem vyrojili saskári a ja si myslím, že Cmorej, pán Cmorej, kolega, dá aj na seba samého faktickú poznámku potom, keď bude rečniť, len aby to zdržali z nejakého už pomaly odkrytého dôvodu. Čo sa týka toho zákona ešte, my sme chodili s Milanom Vetrákom na ministerstvo financií a rokovali sme, ja som s tou myšlienkou prišiel už pred viac ako rokom, takže to nie je úplná novinka, len, bohužiaľ, dostalo sa to na prerokovanie až teraz. Blanár, Juraj, podpredseda NR SR 212. Pán poslanec Kremský s faktickou poznámkou.
90. schôdza NR SR - 12.deň - A. dopoludnia
Dátum: 2023-05-19
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

197. Ďakujem pekne. Marián, ďakujem aj za tvoje argumenty v rozprave. Tak ako povedal Milan Vetrák, my chceme uprednostniť zabezpečenie vlastného bývania pred investičnými zámermi. A keď si si všimol, tak pri tom treťom bode on hovoril, že natiahnuť tých päť rokov na desať rokov. Čiže to by sa dalo riešiť v druhom čítaní, a tým pádom nehovoríme len o výdavkoch, ale tu by boli aj príjmy, keby sa to natiahlo na tých desať rokov. Ja som prišiel s tou myšlienkou a za Milanom Vetrákom ešte viac ako rok dozadu, ešte fungovala vláda. My sme boli aj na ministerstve financií spolu. Rokovali sme konkrétne s Karolom Klimekom a presne toto, čo ty si povedal o tie zdravotné odvody, tak presne o tom sme sa rozprávali aj s ním a on nám vtedy povedal, že ak, tak by išiel najskôr ako prvý krok touto cestou, že by sa odpustila tá daň v prípade zabezpečenia vlastného bývania pre tých ľudí. No a politicky, čo sa týka toho množstva bodov, tých 200 bodov. Tak vy to tu opakujete, ale ja som si všimol, že vy ste tu od rána neboli SaS-ka a zrazu pri zákone, ktorý, ktorý podporujete, ktorý, ktorý výborne, ktorý nekritizujete, tak sa prihlásite do rozpravy, prihlasujete sa do faktických. Takže ja cítim, cítim nejakú habaďúru v tom. A že či to nebude presne tá habaďúra, Marián, ktorú ste spravili, keď sa blížilo rokovanie o zákone o nedeliach, že či to nie je teraz, že či sa náhodu neblíži zákon, ktorý vy ako Sloboda a Solidarita, sloboda chcete radšej odkopnúť na neskôr.
90. schôdza NR SR - 12.deň - A. dopoludnia
Dátum: 2023-05-19
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

187. Ďakujem. Ďakujem, Milan, za tvoje vysvetlenie, o čo ide v tom zákone a na zdôraznenie toho, že ten zákon je síce o tých daniach, o odpustení daní, ale, ale má sociálny rozmer. My proste chceme odpustiť dane tým, ktorí, ktorí nie, prepáč za to slovo, kšeftujú s nehnuteľnosťami, ale tí, ktorí sa, si potrebujú zabezpečiť vlastné bývanie, strechu nad hlavou. Takže ďakujem pekne za tvoju rozpravu, aj za to, ako si vysvetlil tie jednotlivé body a otvoril si tam priestor na rokovania o nich a na zlepšenia.
94. schôdza NR SR - 4.deň - A. dopoludnia
Dátum: 2023-06-16
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

152. Ďakujem pekne za slovo. Ďakujem za faktické poznámky. K prvej faktickej pani poslankyne Kozelovej. Áno, tak ako v nadpise tohto pozmeňujúceho a doplňujúceho návrhu je napísané, že to dávam k vládnemu návrhu zákona o Rozhlase a televízii Slovenska, tak to logicky nedávam do ústavného zákona, čiže dávam to do tohto, ktorý je napísaný v nadpise. Absolútne s tebou súhlasím, že aby sme sa dostali na tú úroveň aj ostatných okolitých štátov, pretože vieme, že Tlačová agentúra Slovenskej republiky podľa predmetu a úloh, zákonných úloh, ktoré má v zákone uložené, má riešiť oblasť spravodajstva a zhromažďovať a riešiť všetky tieto okolnosti a oblasti, ktoré ukladá zákon, a v rámci ich služby verejnosti v oblasti spravodajstva aj plní svoje úlohy. Čiže na to, aby mala aspoň zabezpečené to financovanie v zákone, tak preto je predložený tento pozmeňujúci návrh, ktorý som pôvodne predložil na ústavnoprávnom výbore. Ale aby to bolo prekonzultované ešte aj s odborom legislatívy a aby o tom vedela aj pani ministerka, tak som to stiahol a predložil teda tuto v pléne. Čo sa týka tej transparentnosti, o ktorej rozprával pán poslanec Čekovský, tak môžete si to dať do tohto programu v rámci volebnej kampane, keďže od 2020 si bol predseda výboru, čiže mal si možnosť otvoriť túto otázku a mal si možnosť aj riešiť, pretože bol si tou hlavou toho výboru, takže mal si tie možnosti na to, aby si otvoril túto tému. A čo sa týka toho prílepku, ja si to nemyslím, pretože, tak som uviedol v tej dôvodovej správe a v dôvodoch predloženia, je to verejnoprávne médium, ktoré by malo mať zabezpečenú možnosť financovania. V minulosti ti poviem rad príkladov, ktorými sa riešili presne... (Prerušenie vystúpenia časomerom.)
94. schôdza NR SR - 4.deň - A. dopoludnia
Dátum: 2023-06-16
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

68. Pani poslankyňa, ďakujem ti za tvoje vystúpenie. Absolútne s tebou súhlasím. Normálne sa mi páčila tvoja rozprava, pretože všetko, čo si povedala, tak s tebou súhlasím do bodky. Len je mi trošku tak smutno a ľúto, že my tu diskutujeme de facto o tomto návrhu zákona ešte viac ako napríklad o celom štátnom rozpočte. Keď si to spočítam, že koľko tu bolo rozpráv v prvom čítaní, druhom, treťom, vrátený zákon, výbory. No fakt, že keď som si spočítal tie hodiny, tak oveľa viac diskutujeme tu k trom hodinám telesnej ako k návrhu štátneho rozpočtu na celý kalendárny rok. To je šialené. Toto ľudia keď sledujú vonku a pozerajú, že tu vôbec diskutujeme o takejto normálnej veci, o pohybe pre naše deti, tak to je šialené. Ako ja som aj v rozprave v prvom čítaní, aj v druhom, že my sa de facto vraciame naspäť. Lebo tu bola tretia hodina, ako aj okolitých štátoch, aj v Európskej únii, kde majú dokonca aj päť hodín. Čiže my sa vraciame naspäť, ideme spätných chodom a ešte aj toto je vytýkané, že sa dostávame naspäť do roku 2007, tuším. To je, to je úplne šialené a pritom máme aj odporúčania z Európskej únie, máme aj odporúčania ľudí, odborníkov, ktorí sa tomu venujú, že fakt pohyb je veľmi dôležitý. Ja súhlasím aj čo kolegovia predo mnou rozprávali vo faktických, aj ty v rozprave, že tak lepšie je, keď sedia naše deti a pozerajú do mobilov, akoby sa mali hýbať? A presne tak, súhlasím s tebou tiež. Nech sa radšej prechádzajú okolo školy alebo nech hrajú nejakú vybíjanú, alebo nech hrajú nejaké kolky, ale nech sa aspoň hýbu. Veď je možnosť vymyslieť nejaké spôsoby na to, aby sa hýbali. Len toto mi je už trošku trápne, že tu sedíme a diskutujeme o normálnych veciach, ktoré by mali byť normálne a automaticky prijaté. To je šialené.
94. schôdza NR SR - 4.deň - A. dopoludnia
Dátum: 2023-06-16
Poslanec: Svrček, Miloš (SME RODINA)
Druh vystúpenia: Vystúpenie

44. Ďakujem veľmi pekne. Keďže máme prezidentkou vrátený zákon č. 222/2022 o štátnej podpore nájomného bývania a máme tam už neaktuálnu, de facto neaktuálnu účinnosť, tak predkladám rýchly pozmeňujúci návrh. Týmto predloženým poslaneckým návrhom sa navrhuje upraviť nadobudnutie účinnosti prezidentkou Slovenskej republiky vrátený zákon na opätovné prerokovanie. Podľa § 90 ods. 1 rokovacieho poriadku Národnej rady Slovenskej republiky Národná rada môže zmeniť ustanovenie o účinnosti zákona vráteného prezidentom vrátane ustanovení súvisiacich s účinnosťou zákona, ak by mal zákon nadobudnúť účinnosť skôr, ako bude vyhlásený. Prípadným prelomením veta by sa zákon nepodarilo vyhlásiť v zákonom ustanovených lehotách, preto navrhujeme v článku o účinnosti posunutie nadobudnutia účinnosti vetovaného zákona na 25. júna 2023. V nadväznosti na túto zmenu je potrebné upraviť aj prechodné ustanovenia súvisiace s účinnosťou zákona. Preto predkladám nasledovný pozmeňujúci návrh poslanca Národnej rady Slovenskej republiky Miloša Svrčeka k zákonu z 9. mája 2023, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 1738). V súlade s § 90 ods. 1 posledná veta zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov uplatňujem tento pozmeňujúci návrh: V čl. II sa slová „15. júna" nahrádzajú slovami „25. júna". V tejto súvislosti sa v čl. I bode 23 § 19a nadpise slová „15. júna" nahrádzajú slovami „25. júna" a v § 19a ods. 1 sa slová „k 15. júnu" nahrádzajú slovami „k 25. júnu". Ďakujem pekne.
94. schôdza NR SR - 4.deň - A. dopoludnia
Dátum: 2023-06-16
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

32. Ďakujem pekne za vystúpenie, pán predseda výboru. Ja sa musím s tebou úplne stotožniť, aj s tvojím vyjadrením. Mňa len zaujala tá poznámka k medzinárodnému Aarhuskému dohovoru, presne. Ak by sme mali stotožniť s tou námietkou pani prezidentky, tak by sme museli skonštatovať jednu vec, a to, že všetky návrhy poslancov, ktoré súvisia so životným prostredím a ktoré boli zákonnou cestou pri dodržaní všetkých podmienok predložené a prerokované v Národnej rade, tak sú v rozpore s týmto dohovorom. Akože všetky doteraz predložené návrhy. Problém by teda nebol v predmetnom konkrétnom prípade, ale v celkovom nastavení predkladania návrhov zákonov, a to doteraz nenamietala ani pani prezidentka, a chcem poukázať, že toto právo nám vyplýva priamo z Ústavy Slovenskej republiky. A v rozpore s týmto dohovorom, s týmto Aarhuským dohovorom by potom bola aj predkladaná kvázi „reforma národných parkov" či každý návrh, ktorý tu máme z rezortu životného prostredia, keby sme išli touto logikou. Čiže toto sa mi nepáči, tento dvojaký meter, že na jednej strane my keď tu ideme zjednocovať legislatívu, lebo my sme spolu dávali dve tlače – 1498 a teraz túto 1505, ktorá bola vrátená pani prezidentkou. Tá stavebná legislatíva bola podpísaná pani prezidentkou, čo veľmi úzko súviselo s tvojou 1505, ale hovorím o tej logike, že tu je dvojaký meter. No keby sme sa mali týmito pripomienkami pani prezidentky orientovať, tak potom všetky tie návrhy z minulosti by boli v rozpore s týmto návrhom. Ako ja už nemám na to ani slov. Ďakujem.
94. schôdza NR SR - 3.deň - B. popoludní
Dátum: 2023-06-15
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

173. Ja len v krátkosti. Ďakujem za vystúpenie, pán poslanec, a čo môžem odporúčať, tak aj z praktického hľadiska by možno bolo dobré požiadať aj ministra vnútra, aby on a všetky zložky Ministerstva vnútra Slovenskej republiky zaoberajúce sa nelegálnou migráciou dôrazne presadzovali riešenie problémov aj na západnom Balkáne v súvislosti s ochranou vonkajšej hranice a vyzývať na všetkých možných fórach aj na fóre v Európskej únii, taktiež Komisiu a eurokomisárku pre vnútorné záležitosti, aby sa venovali tomuto problému aktívnejšie a aktívne otvárali túto tému. Zároveň by možno z praktického hľadiska pomohlo aj to, keby sa posilnila prítomnosť hliadok Policajného zboru v blízkosti hraníc s Maďarskom aj s pomocou Ozbrojených síl Slovenskej republiky, pretože máme tu ozbrojené sily aj technicky, aj personálne dobre vybavené a myslím si, že aj v minulosti sa viackrát efektívne ukázalo, že dobrá koordinácia medzi týmito bezpečnostnými zložkami štátu pomáha riešiť takéto problémy. Čiže možno z čisto praktického hľadiska možno aj také, taká požiadavka na pána ministra vnútra aj pána ministra obrany, aby koordinovali tento postup. Aj by ma zaujímalo, že aký je názor pána ministra na túto možnosť riešenia tejto problematiky. Ďakujem.
94. schôdza NR SR - 2.deň - B. popoludní
Dátum: 2023-06-14
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

126. Ďakujem pekne za vystúpenie, pán poslanec. Áno, téma PCB látok je pre nás Zemplínčanov veľmi dôležité. Ja tiež pochádzam zo Zemplína a je to neriešený problém už možno 35, 40 rokov, ale to musím otvorene povedať, aj ľudia, ktorí žijú na Zemplíne, že táto otázka sa reálne začala posúvať až nástupom koalície, ktorá nastúpila v 2020. Ja som tam bol ikskrát aj v Ošipárni, aj v ďalších lokalitách. Veľmi mám dobré informácie, aj ľudia, ktorí tam žijú, že tam sa nejedná len o problematiku sudov, ktoré sú zakopané v jednotlivých tých dotknutých lokalitách Ošipárni alebo tých ďalších lokalitách, ale aj v poliach pri Strážskom, pri Michalovciach. A problém je ten, že tento, táto vec sa začala riešiť v 2022 reálne, pretože mali sme tam aj vyhlásenú mimoriadnu situáciu a čo je ďalší problém, tak presne tak ako môžem s tebou súhlasiť, že sudy, ktoré boli vykopané a ktoré boli aj zarezervované, zakonzervované v tých nových kontajneroch, ktoré sa tendrovali, tak jednoducho je to len otázku času, kedy začnú zase presakovať. Takže ja si myslím, že toto je úloha aj na dočasného pána ministra pôdohospodárstva, aby riešil aj koordinoval túto otázku aj s ministrom vnútra, aj s ministrom zdravotníctva, pretože každý deň je veľmi dôležitý a netreba to posúvať na ďalšiu vládu. Takže ja možno aj budem v rámci hodiny otázok aj interpelácií potom na pána ministra sa adresovať a budem chcieť určite informácie, že akým postupom rezort v tejto oblasti postupuje. Takže ešte raz ďakujem pekne aj za otvorenie tejto témy, pretože pre nás Zemplínčanov je to veľmi dôležité, lebo sa nás to všetkých týka, ktorí tam žijeme, a je nás 450-tisíc. Ďakujem.
94. schôdza NR SR - 2.deň - B. popoludní
Dátum: 2023-06-14
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

118. Ďakujem pekne za vystúpenie, pán poslanec. Ja vás trošku musím poopraviť, predchádzajúca vláda, predchádzajúce vedenie ministerstva dopravy neschválilo tesne pred odchodom 750-tisíc na štúdiu uskutočniteľnosti na diaľnicu na Zemplín, respektíve od Bidoviec po štátnu hranicu s Ukrajinou, bolo to pred rokom a pol a celý ten proces prípravy verejného obstarávania trval asi trištvrte roka. Čiže celý ten proces trval od roku 2020. Tam dokonca aj predchádzajúca vláda, predchádzajúci minister vymenoval osobitného splnomocnenca ministra dopravy pre prípravu diaľnice na Zemplín na Ukrajinu ďaleko, ďaleko ešte pred tým, ako došlo k 24. februáru 2022, teda k napadnutiu Ukrajiny. A áno, my si veľmi dobre uvedomujeme, že prepájanie Európy takými TEN-T koridormi je veľmi dôležité. Svoju pozornosť ste upriamil aj na ten nástroj na prepájanie Európy, tzv. CEF. Tu je to trošku komplikované, nielen ministerstvo dopravy, ale predovšetkým aj ministerstvo obrany by malo vyvinúť väčšiu možno aktivitu pri aplikovaní tohto inštitútu, tuším je tam okolo 6 miliárd eur, ktoré môžu tieto štáty použiť na výstavbu vojensko-civilnej infraštruktúry, lebo, poviem otvorene, mosty na cestách I. triedy nie sú kapacitne spôsobilé na to, aby ich napríklad prechádzali tanky, ktoré majú 70 ton, cez tieto mosty. Jednoducho by nám popadali. Preto sa museli využiť kapacity v rámci železničnej infraštruktúry a na východnom Slovensku jednoducho cez cesty I. triedy nebolo možné posunúť takúto ťažkú vojenskú techniku. Ale ja ďakujem a veľmi kvitujem predchádzajúcemu vedeniu ministerstva dopravy, že sa pustilo do... (Prerušenie vystúpenia časomerom.)
94. schôdza NR SR - 2.deň - B. popoludní
Dátum: 2023-06-14
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

106. Ďakujem za vystúpenie, pán poslanec. Môžem s tebou súhlasiť, že v tomto období je veľmi potrebné a zodpovedné, aby sme prijali len technické normy, ktoré nemajú nejaký závažný alebo veľký vplyv na štátny rozpočet. Práve aj hnutie SME RODINA posledné schôdze prichádzalo väčšinou s technickými normami, ktoré mali minimálny dopad na verejné financie, a momentálne napríklad je veľmi potrebná aj novela zákona o Štátnom fonde rozvoja bývania, ktorá je v druhom čítaní a ktorá keď neprejde, tak nám prepadne 415 miliónov eur na výstavbu bytových jednotiek alebo obnovu bytov pre samosprávy, pre obce, mestá, vyššie územné celky. Čiže toto je živý príklad toho, a súhlasím s tebou, v tomto sa zhodneme, že teraz v tomto volebnom, v tomto, na konci volebného obdobia je potrebné riešiť práve takéto otázky. A rozpočtovo zodpovedne by sa mala správať každá vláda a ja som aj sám zvedavý, lebo si otvoril aj otázku prípravy štátneho rozpočtu, že s čím príde, s akým návrhom a s akou predstavou táto úradnícka vláda, ako by mal vyzerať štátny rozpočet, pretože aj minister financií, ak sa nemýlim, aj pán premiér pracovali v Národnej banke Slovenska, majú veľké know-how v tejto oblasti, čiže možno je to aj také, taký základ pre ďalšiu vládu, ktorá už, alebo ďalší parlament, ktorý bude prijímať na konci tohto kalendárneho roka štátny rozpočet, že ak bude rozpočtovo zodpovedná, tak bude vychádzať z tohto plánu, čiže už len minimálne z toho dôvodu je to dobré, že príde s nejakým návrhom, s nejakou predstavou, ako by to malo vyzerať. Ale ešte raz na záver chcem povedať, hnutie SME RODINA prichádzalo s týmito technickými normami a momentálne máme napríklad aj zákon o Štátnom fonde rozvoja bývania a tu sa aj ukáže zodpovedný prístup jednotlivých poslancov a poslaneckých klubov, ako nazerajú na tieto zákony, že či čisto len politicky alebo čisto aj odborne. Ďakujem.